ตลท.เตือนเพิกถอนPAEออกจากตลาดหุ้น
ตลาดหลักทรัพย์ฯ แจ้งการดำเนินการต่อ PAE เพื่อให้บริษัทดำเนินการแก้ไขเหตุเพิกถอนให้หมดไป
10 มี.ค. 2563

ตลาดหลักทรัพย์แห่งประเทศไทย (ตลท.) แจ้งการดำเนินการต่อบริษัท พีเออี (ประเทศไทย) จำกัด (มหาชน) (PAE) เพื่อให้บริษัทแก้ไขเหตุอาจถูกเพิกถอนหลักทรัพย์กรณีฐานะการเงิน โดยให้เวลาแก่บริษัทในการดำเนินการให้ส่วนของผู้ถือหุ้นมีค่าไม่น้อยกว่าศูนย์ อีก 3เดือนนับแต่วันที่ศาลล้มละลายมีคำสั่งเห็นชอบด้วยแผนฟื้นฟูกิจการ แต่ทั้งนี้ ต้องไม่เกินวันที่ 31กรกฎาคม 2563
โดยหากศาลล้มละลายมีคำสั่งไม่เห็นชอบด้วยแผนฟื้นฟูกิจการก่อนวันที่ 31 กรกฎาคม 2563 หรือ ศาลล้มละลายยังไม่มีคำสั่งเห็นชอบด้วยแผนฟื้นฟูกิจการ ภายในวันที่ 31 กรกฎาคม 2563 ไม่ว่ากรณีใดกรณีหนึ่ง ตลาดหลักทรัพย์ฯ อาจพิจารณาดำเนินการเพิกถอนหลักทรัพย์ดังกล่าวต่อไป